## dachser_inteligent_logistics

Tlačová správa V Bratislave, 5. 3. 2020

**COVID-19: aktuálne informácie o aktivitách spoločnosti DACHSER v Číne a Kórei**

**Radi by sme vás informovali o najnovšej situácii na trhu a súčasnom stave aktivít DACHSERu v Číne a Južnej Kórei.**

Čína

Všetky pobočky DACHSERu v Číne sú otvorené okrem Wuhan. Od 2. marca funguje väčšina pobočiek s plnými tímami, ale operácie sa neobnovujú na plnú kapacitu, pretože podmienky miestneho trhu sú stále veľmi zložité s nedostatkom pracovných síl a kontrol v doprave. Hlavným problémom zostáva vnútroštátna nákladná doprava.

Celkový stav v Číne

Továrne pomaly začínajú s produkciou. V porovnaní s minulým týždňom pokračovalo v práci viac tovární, ale výroba nie je 100-percentná. Niektoré továrne sú stále uzavreté alebo pracujú so zlým personálnym obsadením. Všeobecne sa prevádzka vo všetkých podnikoch postupne obnovuje. Na mnohých miestach úrady povoľujú vstup do areálu len obmedzenému počtu zamestnancov, aby sa zabránilo prípadnej infekcii na pracovisku. Preto väčšina podnikov pracuje s nedostatočným personálnym obsadením a časť ich zamestnancov pracuje z domu, ak je to možné. Zamestnanci, ktorí sa vrátili z provincie Hubei, musia pred návratom na pracovisko zostať v karanténe 14 dní. Toto karanténne obmedzenie platí aj pre vodičov kamiónov.

Pobočky DACHSER v Číne

• Všetky pobočky spoločnosti DACHSER okrem Wuhan sú otvorené a majú obnovenú činnosť. Wuhan je zatvorený až do ďalšieho oznámenia.

• Niekoľko pobočiek DACHSERu pracuje s nedostatočným personálnym obsadením kvôli preventívnym opatreniam miestnych úradov.

• Zamestnanci, pokiaľ nie sú v kancelárii, pracujú z domu, aby bola prevádzka zabezpečená.

• V niektorých procesoch dochádza k oneskoreniam, pretože väčšina jednotiek v dodávateľskom reťazci v Číne plne nefunguje.

Dopravná logistika v Číne

Aj keď sa snažíme, aby sme udržali váš dodávateľský reťazec čo najplynulejší, uvedomte si prosím, že ostatné jednotky v dodávateľskom reťazci doteraz neobnovili plnú kapacitu. Dopravcovia a terminály postupne obnovujú prevádzku. Očakáva sa však meškanie a ďalšie prevádzkové problémy.

Cestná preprava:

• Nedostatok kamiónov je v súčasnej dobe v Číne hlavným problémom.

• Medzimestská a meziprovinciálna nákladná preprava je obzvlášť náročná kvôli prísnym predpisom o cestnej premávke, čo značne oneskoruje cestnú prepravu.

Železničná preprava:

• Železniční dopravcovia pokračujú v práci od marca okrem Wuhan a Yiwu, celková kapacita je v porovnaní s februárom vyššia.

• Železničné terminály sú prevádzkované (s výnimkou Wuhan) aj s predĺženou pracovnou dobou, aby bola vybavená preprava viacerých kontajnerov.

• Colná správa funguje, svýnimkou Wuhan.

• Služba FC pred i po nakládke bola obnovená.

• K dispozícii je služba FTL.

• LTL služba je k dispozícii pre niektoré oblasti.

Letecká preprava:

• Letecké spoločnosti zvýšili nákladnú dopravu z Číny, pretože továrne postupne obnovovali výrobu.

• Kapacita je stále problémom, pretože mnoho leteckých spoločností pozastavilo osobnú leteckú dopravu.

• Očakáva sa, že koncom marca sa priestor zúži, pretože výroba tovární rastie.

Námorná preprava:

• Nedostatok kamiónov a vybavenia

• Dopravcovia obmedzili plavby do Číny a späť.

• Spoje smerujúce na západ: Objem nákladu sa obnovuje, pretože ďalšie továrne obnovujú výrobu; očakáva sa hromadenie objednávok, akonáhle budú továrne plne funkčné, čo povedie k nedostatku kamiónov a priestoru.

• Spoje smerujúce na východ: Intenzívny nedostatok priestoru.

• Terminály pri mori sú funkčné, okrem Wuhan.

Južná Kórea

Celkovo sú továrne otvorené a fungujú normálne, s výnimkou Daegu, kde sú niektoré továrne uzavreté, pretože ich zamestnanci boli infikovaní vírusom. Väčšinou to nemá vplyv na podniky. Niektoré podniky vrátane niektorých dopravcov ale majú osobitné pracovné nariadenia, ako je zavedenie flexibilného pracovného času, alebo umožnenie zamestnancom pracovať z domu.

Pobočky DACHSER v Južnej Kórei

Všetky pobočky spoločnosti DACHSER v Kórei sú aktuálne otvorené. V záujme ochrany bezpečnosti našich zamestnancov sú zamestnanci žiadaní, aby vždy, keď je to možné, pracovali z domu. Operačné tímy pracujú na smeny v kancelárii vo flexibilných hodinách, aby udržali minimálne oneskorenie.

Dopravná logistika v Južnej Kórei

Letecká preprava:

• Leteckí dopravcovia vo vnútri Ázie zastavili osobné lety do a z Južnej Kórey. Preto je kapacita znížená o viac ako 50 % kapacity.

Námorná preprava:

• V súčasnej dobe nie sú žiadne väčšie dopady, ako sú prázdne plavby.

Domáca kamiónová preprava:

• Menšie oneskorenia pri vyzdvihávkach a doručeniach, najmä do Daegu z dôvodu dopravných obmedzení a preventívnych opatrení, žiadne väčšie problémy na iných miestach v Južnej Kórei.

V spoločnosti DACHSER máme zavedené pohotovostné opatrenia a ponúkneme Vám najlepšie alternatívne riešenia, ako udržať dodávateľský reťazec v prevádzke v prípade, že dôjde k poškodeniu zásielky. Budeme našich zákazníkov priebežne informovať o novinkách a aktuálnej situácii. V prípade akýchkoľvek obáv a otázok sa obráťte na lokálneho zástupcu spoločnosti DACHSER.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk